— Думак шмат. Кінуць бы ўсё... Таму што, як правіла, сапраўдная карціна даецца цяжка. Заўсёды трэба перамагаць. Кожнае палатно — як быццам усё зноў пачынаецца. Карціна павінна адбыцца. Для гэтага трэба прыкласці шмат намаганняў: і фізічных, і маральных. Часцяком бываюць цяжкія перыяды: не ўдаецца колер, не складваецца вобраз. Вось і думаеш, а можа кінуць усё? Але заўтра прыходзіш у майстэрню і зноў працуеш. І дабіваешся, перамагаеш.